ত্ৰিপুৰাৰ ধৰ্মনগৰত আজি সংঘটিত এক ভয়াৱহ পথ দুৰ্ঘটনাত এগৰাকী ১৮ বছৰীয়া যুৱতী থিতাতে নিহত হোৱাৰ লগতে আন ৩জন লোক গুৰুতৰভাৱে আহত হয়।
আজি পুৱা বাগপাছা-ধৰ্মনগৰ পথৰ গংগাসাগৰত এখন ১২ চকীয়া মালবাহী ট্ৰাকে বিপৰীত দিশৰ পৰা আহি থকা এখন অটোৰ লগত মুখামুখী সংঘৰ্ষ লগাৰ ফলতে এই দুৰ্ঘটনাটো হয় বুলি জানিব পৰা গৈছে।
প্ৰত্যক্ষদৰ্শীয়ে জনোৱা মতে ধৰ্মনগৰৰ পৰা গুৱাহাটী অভিমুখে আহি থকা এম এল ০১-এম ৭৯৪৩ নম্বৰৰ তীব্ৰবেগী ১২ চকীয়া ট্ৰাকখনে টি আৰ ০২- বি ৩২৬১ নম্বৰৰ অটোখনক খুন্দা মৰাত ৩ গৰাকী লোক আহত হোৱাৰ লগতে যুৱতীগৰাকী থিতাতে নিহত হয়।
নিহত যুৱতীগৰাকীক অনিন্দিতা মাহান্তো বুলি চিনাক্ত কৰা হৈছে, আনহাতে অটোত থকা তেওঁৰ মাতৃ শঞ্চিতা মাহান্তো, সম্পৰ্কীয় অনিটা চৌধুৰী আৰু অটো চালক বিশ্বেশ্বৰ দেবনাথ গুৰুতৰভাৱে আঘাটপ্ৰাপ্ত হয়।
আঘাটপ্ৰাপ্ত লোককেইজনক উন্নত চিকিৎসাৰ বাবে শিলচৰলৈ প্ৰেৰণ কৰা হৈছে। আনহাতে দুৰ্ঘটনাৰ খবৰ লাভ কৰিয়েই আৰক্ষী ঘটনাস্থলীত উপস্থিত হৈ ট্ৰাক চালক ৰটন দেক গ্ৰেপ্তাৰ কৰি তেওঁৰ বিৰুদ্ধে গোচৰ ৰুজু কৰিছে।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
